** **

**IEPIRKUMA LĪGUMS Nr. 2.1-19/157**

Cēsīs, 2014. gada 27. jūnijā

**Vidzemes plānošanas reģions**, reģistrācijas Nr.: 90002180246, juridiskā adrese: Jāņa Poruka iela 8-108, Cēsis, LV-4101, turpmāk – **Pasūtītājs**, tā Administrācijas vadītājas Gunas Kalniņas – Priedes personā, kura rīkojas uz Pasūtītāja nolikuma (apstiprināts Vidzemes plānošanas reģiona Attīstības padomes 2007.gada 17.janvāra sēdē Nr.1, lēmums Nr.1, ar grozījumiem (redakcija uz 2012.gada 21.novembri)) pamata, no vienas puses, un

**Vidzemes Augstskolas aģentūra „Sociālo, ekonomisko un humanitāro pētījumu institūts”**, nodokļu maksātāja reģistrācijas kods: 90010294457, juridiskā adrese: Cēsu ielā 4, Valmierā, LV-4201, turpmāk – **Izpildītājs**, tās direktores Agitas Līviņas personā, kura rīkojas uz Izpildītāja nolikuma pamata, no otras puses,

kā arī abas puses kopā vai katra atsevišķi, turpmāk saukti – **Puses** vai **Puse**, izsakot savu gribu brīvi - bez maldības, viltus un spaidiem, savstarpēji vienojoties un pamatojoties uz Pasūtītāja rīkotā iepirkuma „Ekspertu pakalpojumi „Via Hanseatica” tūrisma maršruta nākotnes sadarbības modeļa izstrādei”, iepirkuma identifikācijas Nr.: VPR/2014/20/Hanseatica, turpmāk – **Iepirkums**, rezultātiem, noslēdz sekojošu līgumu, turpmāk – **Līgums**:

**1. LĪGUMA PRIEKŠMETS**

1.1. Saskaņā ar Tehnisko specifikāciju (Līguma pielikums Nr. 1), Iepirkumā iesniegto Izpildītāja piedāvājumu (Līguma pielikums Nr. 2), un Līguma noteikumiem Pasūtītājs uzdod, bet Izpildītājs apņemas sniegt ekspertu pakalpojumus, turpmāk – **Pakalpojums**, Igaunijas-Latvijas-Krievijas Pārrobežu sadarbības programmas projektā Nr.: ELRI-113 „Attālo teritoriju attīstība, izmantojot vietējos resursus pārrobežu Via Hanseatica tūrisma maršruta izstrādē”, turpmāk – **Projekts**.

1.2. Līgums tiek finansēts Projekta ietvaros.

**2.** **PUŠU TIESĪBAS UN PIENĀKUMI**

2.1. Izpildītājs apņemas pildīt šajā Līgumā noteiktās saistības atbilstoši Pasūtītāja prasībām un Pasūtītāja noteiktajos termiņos saskaņā ar Tehnisko specifikāciju un Izpildītāja piedāvājumu.

2.2. Izpildītājam nav tiesības šajā Līgumā noteiktās saistības nodot trešajām personām.

2.3. Izpildītājs nodrošina, lai Pakalpojuma izpildes laikā netiek pieļautas patvaļīgas atkāpes no Tehniskās specifikācijas un Izpildītāja piedāvājuma, Līguma noteikumiem, kārtības, termiņiem, finanšu izlietojuma. Izpildītājs informē Pasūtītāju nekavējoši par apstākļiem, kas varētu kavēt vai ierobežot pienācīgu Pakalpojumu izpildi noteiktajos termiņos.

2.4. Izpildītājs apņemas trešajām personām neizpaust informāciju, kas Izpildītājam kļuvusi zināma, pildot šajā Līgumā noteiktās saistības.

2.5. Jebkāda ar Līguma izpildi saistīta un jebkurā formā pieejama informācija, tai skaitā Izpildītāja sagatavotie visa veida materiāli, pieder Pasūtītājam un ir tā īpašums. Izpildītājam nav tiesību jebkādā veidā ierobežot Pasūtītāja tiesības brīvi un pēc saviem ieskatiem rīkoties ar tiem.

2.6. Izpildītājs ir atbildīgs par iesaistītā personāla kvalifikāciju, kompetenci un pakalpojumu izpildei atbilstošu darbību.

2.7. Izpildītājs, saskaņā ar Iepirkumā iesniegto piedāvājumu, nodrošina šādu ekspertu iesaisti Līguma izpildē:

2.7.1.­­­­­­­­­­­­­­­­­­­­­­­­­­Agitu Līviņu;

2.7.2.Beata Paškevicu;

2.7.3.Jāni Buholcu;

2.7.4.Andri Kleperu;

2.7.5.Ingunu Kucinu.

2.8. Izpildītājs var ierosināt iepriekš nosaukto ekspertu aizstāšanu tikai rakstveidā saskaņojot to ar Pasūtītāju, ja ekspertu nepieciešams aizstāt tādu iemeslu dēļ, ko Izpildītājs nespēj ietekmēt vai novērst. Šajā gadījumā Izpildītājs uzņemas pilnu atbildību par Pakalpojuma izpildi atbilstoši Līguma noteikumiem un pārējām Izpildītāja saistībām.

2.9. Aizstāšanas gadījumā eksperta aizstājējam jāatbilst Iepirkuma dokumentos noteiktajām personāla kvalifikācijas prasībām un ir jābūt ar aizstājamajam ekspertam līdzvērtīgu kvalifikāciju.

2.10. Pirms eksperta aizstāšanas Izpildītājs iesniedz Pasūtītājam eksperta aizstājēja:

2.10.1. CV;

2.10.2. Izpildītāja apliecinātas eksperta aizstājēja kvalifikāciju apliecinošo dokumentu kopijas.

2.11. 14 (četrpadsmit) dienu laikā no eksperta aizstājēja CV un kvalifikācijas dokumentu kopiju saņemšanas dienas Pasūtītājs apstiprina Izpildītāja izraudzīto eksperta aizstājēju vai gadījumā, ja Izpildītāja izraudzītais eksperta aizstājējs neatbilst Iepirkuma dokumentos noteiktajām personāla kvalifikācijas prasībām vai eksperta aizstājējam nav aizstājamajam ekspertam līdzvērtīga kvalifikācija, neapstiprina Izpildītāja izraudzīto eksperta aizstājēju.

2.12. Izpildītājam ir tiesības saņemt, un Pasūtītājam ir pienākums sniegt Izpildītājam visus Pasūtītāja rīcībā esošos Līguma izpildei nepieciešamos dokumentus un informāciju.

2.13. Izpildītājam ir tiesības atteikties no tādu Pasūtītāja prasību izpildes, kas ir pretrunā ar normatīvajiem aktiem vai vispārpieņemtajām projektu labas vadības prakses.

2.14. Pasūtītājam ir tiesības pieprasīt, un Izpildītājam ir pienākums nekavējoši sniegt informāciju par Pakalpojumu izpildes gaitu.

2.15. Pasūtītājam ir tiesības saņemt, un Izpildītājam ir pienākums sniegt Pasūtītājam katru mēnesi atskaiti par paveiktajiem darbiem.

2.16. Izpildītāja pilnvarotā persona Līguma izpildē ir:

Agita Līviņa - tālrunis +371 29456089, e-pasts: agita.livina@va.lv .

2.17. Pasūtītājam ir pienākums:

2.17.1. pieņemt no Izpildītāja kvalitatīvi un noteiktajā termiņā izpildītu Pakalpojumu;

2.17.2. apmaksāt Izpildītāja sniegto Pakalpojumu izpildi atbilstoši Līguma nosacījumiem un Izpildītāja piestādītajiem rēķiniem.

2.17.3.savlaicīgi sniegt Izpildītājam nepieciešamo informāciju Līguma izpildei.

2.18. Pasūtītāja pilnvarotā persona Līguma izpildē ir:

Dagnija Ūdre, tālrunis +371 29219477, e-pasts: dagnija.udre@vidzeme.lv.

**3. LĪGUMA SUMMA UN NORĒĶINU KĀRTĪBA**

3.1.Par Pakalpojuma izpildi pilnā apjomā Pasūtītājs apņemas samaksāt Izpildītājam kopsummā **10 300,00 EUR (desmit tūkstoši trīs simti *euro* un 00 *euro* centi)**, saskaņā ar Izpildītāja Iepirkumā iesniegto finanšu piedāvājumu.

3.2. Līguma 3.1.punktā noteiktā atlīdzība tiek izmaksāta saskaņā ar Pakalpojuma nodošanas – pieņemšanas aktiem un Izpildītāja rēķiniem par faktiski sniegtajiem pakalpojumiem, divās daļās:

3.2.1. 50% (piecdesmit procenti) apmērā no Līguma 3.1.punktā minētās summas, pēc Tehniskās specifikācijas 4.1.punktā minēto darbu veikšanas, attiecīgo nodevumu iesniegšanas un apstiprināšanas no Pasūtītāja puses;

3.2.2. 50% (piecdesmit procenti) apmērā no Līguma 3.1.punktā minētās summas pēc Pakalpojumu veikšanas pilnā apmērā, visu nodevumu iesniegšanas un apstiprināšanas no Pasūtītāja puses.

3.3. Līgumā noteikto atlīdzību Pasūtītājs izmaksā, ieskaitot to Izpildītāja norādītajā bankas kontā ne vēlāk kā 30 (trīsdesmit) dienu laikā pēc nodošanas – pieņemšanas akta par konkrētā pakalpojumu daļas izpildi parakstīšanas.

3.4. Izpildītājs visos izrakstītos rēķinos norāda:

* + 1. Pasūtītāja rekvizītus;
		2. Ziņas par Līgumu;
		3. Ziņas par Projektu;
		4. Izpildītāja rekvizītus;
		5. Ziņas par Pakalpojuma nodošanas – pieņemšanas aktu, pamatojoties uz kuru tiek izrakstīts rēķins.

3.5. Gadījumos, kad Līgums tiek izbeigts pirms termiņa beigām, tiek apmaksāti tikai faktiski izpildītie un Pasūtītāja pieņemtie Pakalpojumi, kā arī Izpildītāja Līguma izpildē veiktie nepieciešamie un ar Pasūtītāju iepriekš rakstveidā saskaņotie izdevumi.

**4. PAKALPOJUMA NODOŠANA UN PIEŅEMŠANA**

4.1. Līgumā paredzētie Pakalpojumi tiek nodoti Pasūtītājam ar nodošanas – pieņemšanas aktu par Pakalpojuma izpildi. Pakalpojuma nodošanas – pieņemšanas aktu paraksta Izpildītājs no vienas puses un Pasūtītājs no otras puses, ja Pasūtītājam nav iebildumu par Pakalpojuma izpildi.

4.2. Ja Pasūtītājs konstatē neatbilstības vai trūkumus Pakalpojuma nodevumos, Pasūtītājs nekavējoši informē Izpildītāju, norādot novēršamās neatbilstības un trūkumus. Izpildītājs novērš konstatētās neatbilstības un trūkumus iespējami īsākā termiņā, bet ne vēlāk kā Pasūtītāja norādītos termiņos. Pēc trūkumu novēršanas izdarāma atkārtota nodevuma pieņemšana.

4.3. Ja Līguma 4.2.punkta kārtībā konstatētās nepilnības netiek novērstas un tiek konstatēta atkārtota Pakalpojuma neatbilstība Līguma nosacījumiem, Puses to noformē rakstiski ar aktu, bet ja Izpildītājs izvairās vai atsakās piedalīties akta sastādīšanā vai parakstīšanā, tad ar Pasūtītāja vienpusīgi sastādītu aktu. Šādā gadījumā Pasūtītājs ir tiesīgs vienpusējā kārtā izbeigt Līgumu.

4.4. Pakalpojuma nodošanas – pieņemšanas aktu Pasūtītājs paraksta tikai pēc konstatēto nepilnību novēršanas.

4.5. Pasūtītājs, parakstot Pakalpojuma nodošanas – pieņemšanas aktu, apstiprina, ka Pakalpojumi vai to daļa ir izpildīti atbilstošā kvalitātē.

**5. NEPĀRVARAMA VARA UN PUŠU ATBILDĪBA**

5.1. Puses tiek atbrīvotas no atbildības par Līguma pilnīgu vai daļēju neizpildi, ja to kavē jebkādi apstākļi, kas ir ārpus attiecīgās Puses ietekmes un kurus tā nespēj novērst, izrādot pienācīgu centību. Par nepārvaramas varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā. Nepārvaramas varas apstākļi ir jebkāda veida dabas stihijas, ugunsgrēki, militāras akcijas, blokādes, citi no Pusēm neatkarīgi apstākļi, kurus puses Līguma slēgšanas brīdī nevarēja nedz paredzēt, nedz novērst, veicot pienācīgus piesardzības pasākumus. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem.

5.2. Puse, kurai iestājas Līguma 5.1.punktā minētie apstākļi, par šādu apstākļu iestāšanos 3 (trīs) darba dienu laikā rakstveidā paziņo par to otrai Pusei. Paziņojumā jānorāda, kādā termiņā ir iespējama un paredzama Līgumā noteikto saistību izpilde, un, ja otra Puse pieprasa, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.

5.3. Ja Līguma 5.1.punktā minēto apstākļu un to seku dēļ nav iespējams izpildīt Līgumā paredzētās saistības ilgāk kā 1 (vienu) mēnesi, tad katra no Pusēm ir tiesīga atteikties no turpmākas Līgumā noteikto pienākumu pildīšanas, un šādā gadījumā neviena no Pusēm nav tiesīga prasīt no otras zaudējumu atlīdzību, kas saistīta ar Līguma pārtraukšanu.

5.4. Ja Izpildītājs Tehniskajā specifikācijā noteiktajos termiņos neveic Pakalpojuma nodevumu iesniegšanu, Pasūtītājam ir tiesības aprēķināt un ieturēt no Izpildītājam maksājamās summas līgumsodu 1% (viens procents) apmērā par katru kavējuma dienu, bet ne vairāk kā 10% (desmit procenti) no Līguma kopējās summas.

5.5. Ja Pasūtītājs kavē apmaksas termiņu, Izpildītājam ir tiesīgs pieprasīt no Pasūtītāja līgumsodu 1% (viens procents) apmērā no nokavētā maksājuma summas par katru nokavēto dienu, bet ne vairāk kā 10% (desmit procenti) no nokavētās summas.

5.6. Līgumsoda samaksa nokavējuma gadījumā neatbrīvo Puses no saistību pilnīgas izpildes.

5.7. Puses ir atbildīgas par Līguma nosacījumu daļēju vai pilnīgu neizpildi. Puses viena otrai ir mantiski atbildīgas par līgumsaistību pārkāpšanu, kā arī zaudējumu radīšanu kādai no Pusēm saskaņā ar Latvijas Republikas normatīvajiem aktiem un Līgumu.

**6. STRĪDU IZŠĶIRŠANAS KĀRTĪBA**

6.1. Visas domstarpības, kas Pusēm radušās sakarā ar Līguma izpildi, Puses apņemas risināt pārrunu ceļā.

6.2. Ja 30 (trīsdesmit) kalendāra dienu laikā sarunu ceļā vienošanās netiek panākta, strīdi tiek risināti normatīvajos aktos noteiktajā kārtībā. Šādā gadījumā ikvienai no Pusēm ir tiesības nodot strīda izskatīšanu Latvijas Republikas tiesai saskaņā ar spēkā esošo normatīvajiem aktiem.

**7. LĪGUMA TERMIŅŠ, LĪGUMA IZBEIGŠANA**

7.1. Līgums stājas spēkā tā parakstīšanas dienā un ir spēkā līdz Līguma saistību izpildei pilnā apjomā.

7.2. Puses ir tiesīgas izbeigt Līgumu pirms termiņa sekojošos gadījumos:

7.2.1. saskaņā ar Pušu vienošanos;

7.2.2. Līgumā noteiktajos gadījumos.

7.3. Pasūtītājs ir tiesīgs vienpusējā kārtā izbeigt Līgumu pirms termiņa, par to rakstiski paziņojot Izpildītājam 5 (piecas) darba dienas pirms Līguma izbeigšanas dienas:

7.3.1.Līguma 4.3. punktā norādītajā gadījumā;

7.3.2.ja Izpildītājs kavē Tehniskajā specifikācijā noteiktos nodevumu iesniegšanas termiņus vairāk kā 10 (desmit) darba dienas.

**8. NOBEIGUMA NOTEIKUMI**

8.1. Jebkuras izmaiņas vai papildinājumi Līgumā ir spēkā tikai tad, ja tie ir sagatavoti rakstveidā un tos ir parakstījušas Puses vai to pilnvaroti pārstāvji. Šādas izmaiņas un papildinājumi ar to parakstīšanas brīdi kļūst par Līguma neatņemamu sastāvdaļu.

8.2. Strīdi, neatrunāti vai neparedzēti jautājumi, kas izriet no Līguma, risināmi Pušu savstarpējas vienošanās ceļā, atbilstoši Latvijas Republikas normatīvajiem aktiem un Līgumam. Ja savstarpēja vienošanās netiek panākta, strīdīgais jautājums nododams izskatīšanai tiesā Latvijas Republikas normatīvajos aktos noteiktajā kārtībā.

8.3. Līgums, tiesības un pienākumi, kas izriet no tā, ir saistoši Pusēm un to attiecīgiem tiesību un saistību pārņēmējiem, pilnvarniekiem.

8.4. Ja viens vai vairāki Līguma nosacījumi jebkādā veidā kļūs par spēkā neesošiem, pretlikumīgiem – t.i. zaudēs saistošo spēku, tas nekādā veidā neierobežos un neietekmēs pārējo Līguma nosacījumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanai, saskaņā ar spēkā esošajiem normatīvajiem aktiem.

8.5. Puse nekavējoties paziņo otrai Pusei par savas atrašanās vietas, pārstāvju, bankas rekvizītu un citām būtiskās informācijas izmaiņām, kas var ietekmēt Līguma pienācīgu izpildi.

8.6. Līgums uzrakstīts uz 5 (piecām) lapām 2 (divos) identiskos eksemplāros, Līgumam ir 2 (divi) pielikumi uz 40 (četrdesmit) lapām, kas ir Līguma neatņemamas sastāvdaļas, no kuriem viens eksemplārs glabājas pie Pasūtītāja, viens – pie Izpildītāja. Visiem Līguma eksemplāriem ir vienāds juridisks spēks.

**9. LĪGUMA PIELIKUMI**

9.1. Līguma noslēgšanas brīdi tam pievienoti:

9.1.1.Pielikums Nr.1 – Tehniskā specifikācija;

9.1.2.Pielikums Nr.2. – Izpildītāja piedāvājums iepirkumā.

**10. PUŠU PARAKSTI UN REKVIZĪTI**

|  |  |
| --- | --- |
| PASŪTĪTĀJS:**Vidzemes plānošanas reģions****Reģistrācijas Nr.:** 90002180246**Juridiskā adrese:** Jāņa Poruka iela 8-108, Cēsis,Cēsu novads, LV-4101**Banka:** LR Valsts kase, **Kods:** TRELLV22**Konts:** LV29TREL9210631020000Administrācijas vadītāja:\_\_\_\_\_\_\_\_\_\_\_\_\_\_\_\_\_\_\_ /G.Kalniņa – Priede/*(paraksts)*Līguma parakstīšanas datums:2014.gada \_\_. \_\_\_\_\_\_\_\_ | IZPILDĪTĀJS:**Vidzemes Augstskolas aģentūra „Sociālo, ekonomisko un humanitāro pētījumu institūts”****Reģistrācijas Nr.:**90010294457**Juridiskā adrese:** Cēsu iela 4, Valmiera, LV-4201 **Banka:** AS DnB banka, **Kods:** RIKOLV2X**Konts:** LV61RIKO 0002930175977Direktore:\_\_\_\_\_\_\_\_\_\_\_\_\_\_\_\_\_ /Agita Līviņa/*(paraksts)*Līguma parakstīšanas datums:2014.gada \_\_\_. \_\_\_\_\_\_\_\_\_ |

**1.pielikums**

2014. gada 27. jūnija Līgumam Nr. 2.1-19/157

# Tehniskā specifikācija

## Iepirkumam

## „Ekspertu pakalpojumi

## „Via Hanseatica” tūrisma maršruta nākotnes sadarbības modeļa izstrādei”

Iepirkuma identifikācijas numurs: VPR/2014/20/Hanseatica

Cēsīs

**1. Pasūtītājs:**

**Vidzemes plānošanas reģions**, nodokļu maksātāja reģistrācijas Nr. 90002180246, juridiskā adrese – Jāņa Poruka iela 8-108, Cēsis, Cēsu novads, LV-4101, turpmāk – **Vidzemes plānošanas reģions**.

**2.** **Iepirkuma priekšmeta vispārējs apraksts:**

Laikā no 2012. gada janvāra līdz 2014. gada decembrim Vidzemes plānošanas reģions īsteno Igaunijas-Latvijas-Krievijas Pārrobežu sadarbības programmas projektu Nr. ELRI-113 „Attālo teritoriju attīstība, izmantojot vietējos resursus pārrobežu Via Hanseatica tūrisma maršruta izstrādē”, turpmāk – **Projekts,** (Projekta saīsinātais nosaukums - „Via Hanseatica“). Projektā iesaistījušies 18 partneri no Latvijas, Igaunijas un Krievijas. Projekta partneri Latvijā ir:

1. Valmieras pilsētas pašvaldība, reģistrācijas Nr. 90000043403, adrese: Lāčplēša 2, Valmiera, LV-4201;
2. Valkas novada dome, reģistrācijas Nr. 90009114839, adrese: Semināra 9, Valka, Valkas novads, LV-4701;
3. Strenču novada dome, reģistrācijas Nr. 90009116346, adrese: Valkas 16, Strenči, Strenču novads, LV-4730;
4. Kocēnu novada dome, reģistrācijas Nr. 90009114171, adrese: Alejas 8, Kocēnu novads, LV-4220;
5. Siguldas novada dome, reģistrācijas Nr. 90000048152, adrese: Pils 16, Sigulda, Siguldas novads, LV-2150;
6. Pašvaldības aģentūra „Cēsu Kultūras un tūrisma centrs”, reģistrācijas Nr. 90001677262, adrese: Baznīcas laukums 1, Cēsis, Cēsu novads, LV-4100.

„Via Hanseatica” ir Baltijas reģiona mērogā otrs nozīmīgākais tūrisma maršruts (pēc Via Baltica), kas savieno Sanktpēterburgu, Narvu/Ivangorodu, Tartu, Valgu/Valku, Valmieru un Siguldu programmas teritorijā, un tā potenciāls ir balstīts uz šo pilsētu un novadu dažādību, bagāto kultūras un dabas mantojumu. Projekta īstenošanas gaitā ir radīti jauni tūrisma produkti un pakalpojumi, infrastruktūra, ko ir būtiski uzturēt arī pēc Projekta beigām visās trijās partneru valstīs.

Mērķgrupa ir Projekta partneru institūciju darbinieki, tūrisma nozares speciālisti, tūrisma nozares uzņēmējdarbības veicēji un tūrisma pakalpojumu sniedzēji, reģionālo un centrālo tūrisma nozares organizāciju un institūciju pārstāvji. Maršruta apmeklētāju mērķgrupas orientētas gan uz tūrisma eksportu, gan vietējā tūrisma attīstību, gan arī starpvalstu sadarbības veicināšanu.

Viens no Projekta uzdevumiem un šī iepirkuma mērķis ir izstrādāt „Via Hanseatica” tūrisma maršruta nākotnes sadarbības modeli.

**3. Iepirkuma priekšmets:**

Ekspertu pakalpojumi „Via Hanseatica” tūrisma maršruta nākotnes sadarbības modeļa izstrādei Projektā.

**4. Iepirkuma priekšmeta ietvaros pretendentu veicamo darbu apraksts:**

4.1. Izzināt un apkopot Projekta Latvijas partneru un pašvaldību, kuru administratīvo teritoriju šķērso „Via Hanseatica” tūrisma maršruts, kā arī Tūrisma attīstības valsts aģentūras, nodokļu maksātāja reģistrācijas Nr. 90000431840, adrese: Brīvības iela 55, Rīga, LV-1519, un biedrības “Vidzemes Tūrisma asociācija”, vienotais reģistrācijas Nr. 40008031761, juridiskā adrese: Pils laukums 1, Cēsis, LV-4101, viedokļus par „Via Hanseatica” tūrisma maršruta nākotnes sadarbības modeļa iespējām, tajā skaitā:

4.1.1. Izstrādāt un īstenot metodiku šī darba paveikšanai,

4.1.2. Noorganizēt vismaz 3 (trīs) sanāksmes-diskusijas, iesaistot Projekta mērķgrupas, lai apspriestu „Via Hanseatica” tūrisma maršruta nākotnes sadarbības modeļa iespējas (sanāksmju vietas – Valmiera, Cēsis, Sigulda). Vēlamais sanāksmju laiks – 1 (viena) mēneša laikā no iepirkuma līguma spēkā stāšanās dienas. Pretendents atbild par sanāksmju norises saturu, diskusijas dalībnieku izvēli un informēšanu, un nodrošina sanāksmju-diskusiju dokumentēšanu, tās dalībnieku reģistrēšanu, protokolu sagatavošanu. Vidzemes plānošanas reģions sadarbībā ar Projekta partneriem nodrošina sanāksmju telpas, aprīkojumu un kafijas pauzes.

4.1.3. Balstoties uz īstenotā pētījuma un sanāksmju-diskusiju rezultātiem, izstrādāt Latvijas priekšlikumus „Via Hanseatica” tūrisma maršruta nākotnes sadarbības modelim, tajā skaitā, bet neaprobežojoties - arī finansēšanas modelim (iespējami vairāki alternatīvi varianti).

4.2. Iepazīties ar Projekta Igaunijas partneru priekšlikumiem un analizēt Latvijas un Igaunijas partneru priekšlikumus, tajā skaitā:

4.2.1. Noorganizēt kopīgu Latvijas un Igaunijas partneru pārstāvju sanāksmi, sanāksmes vieta – Valka/Valga, sanāksmes darba valoda – angļu valoda. Vēlamais sanāksmes laiks – pēc 4.1.3.punktā minēto priekšlikumu izstrādes, bet ne vēlāk kā 2 (divu) mēnešu laikā no iepirkuma līguma spēkā stāšanās dienas. Pretendents atbild par sanāksmes norises saturu, diskusijas dalībnieku izvēli un informēšanu un nodrošina sanāksmes-diskusijas dokumentēšanu, tās dalībnieku reģistrēšanu, protokola sagatavošanu. Vidzemes plānošanas reģions sadarbībā ar projekta partneriem nodrošina sanāksmes telpas, aprīkojumu un kafijas pauzi.

4.2.2. Kopīgās sanāksmes laikā prezentēt īstenotā pētījuma un Latvijas puses sanāksmes-diskusijas rezultātus, uz tā pamata izstrādātos priekšlikumus, vadīt diskusiju, salīdzinot abu valstu priekšlikumus, attīstot kopīgu izpratni un priekšlikumus par „Via Hanseatica” tūrisma maršruta nākotnes sadarbības modeli.

4.3. Iepazīties ar Projekta Krievijas partneru priekšlikumiem un apkopot Latvijas, Igaunijas un Krievijas partneru priekšlikumus, izstrādājot optimālos priekšlikumus „Via Hanseatica” tūrisma maršruta nākotnes sadarbības modelim (iespējams piedāvāt vairākus variantus).

**5. Darbu (nodevumu) izpildes termiņi:**

Pretendentam iepirkuma priekšmeta izpildes ietvaros ir jāievēro sekojoši veicamo darbu izpildes starpposmi, attiecībā uz to attaisnojamās dokumentācijas apriti:

5.1. Jāizstrādā aktualizēts iepirkuma priekšmeta izpildes laika grafiks (latviešu valodā, elektroniski un papīra formātā) - **ne vēlāk kā 1 (vienas) kalendārās nedēļas laikā no iepirkuma līguma spēkā stāšanās dienas.**

5.2. Jāizstrādā metodika Projekta Latvijas partneru un pašvaldību, kuru administratīvo teritoriju šķērso „Via Hanseatica” tūrisma maršruts, kā arī Tūrisma attīstības valsts aģentūras , nodokļu maksātāja reģistrācijas Nr. 90000431840, adrese: Brīvības iela 55, Rīga, LV-1519, un biedrības “Vidzemes Tūrisma asociācija”, vienotais reģistrācijas Nr. 40008031761, juridiskā adrese: Pils laukums 1, Cēsis, LV-4101, viedokļu par „Via Hanseatica” tūrisma maršruta nākotnes sadarbības modeļa iespējām izzināšanai un apkopošanai (latviešu valodā, elektroniski un papīra formātā – šīs tehniskās specifikācijas 4.1.1.punkts) -**ne vēlāk kā 1 (vienas) kalendārās nedēļas laikā no iepirkuma līguma spēkā stāšanās dienas**.

5.3. Jāizstrādā Latvijas priekšlikumus „Via Hanseatica” tūrisma maršruta nākotnes sadarbības modelim, tajā skaitā, bet neaprobežojoties - arī finansēšanas modelim (latviešu un angļu valodās, elektroniski un papīra formātā – šīs tehniskās specifikācijas 4.1.3.punkts) - **ne vēlāk kā 2 (divu) kalendāro nedēļu laikā no pēdējās, saskaņā ar šīs tehniskās specifikācijas 4.1.2.punktu organizētās, sanāksmes-diskusijas norises dienas.**

5.4. Jāizstrādā prezentācija par Latvijā īstenoto pētījumu un Latvijas puses sanāksmes-diskusijas rezultātiem, uz tā pamata izstrādātajiem priekšlikumiem, par „Via Hanseatica” tūrisma maršruta nākotnes sadarbības modeli (latviešu un angļu valodās, elektroniski (*PowerPoint* formātā) un papīra formātā – šīs tehniskās specifikācijas 4.2.2.punkts) - **ne vēlāk kā 1 (vienas) kalendārās nedēļas laikā pirms Latvijas-Igaunijas pārstāvju, saskaņā ar šīs tehniskās specifikācijas 4.2.1.punktu organizētās, kopīgās sanāksmes norises dienas.**

5.5. Jāiesniedz par katru pretendenta iepirkuma priekšmeta izpildes ietvaros organizēto sanāksmi-diskusiju attiecīgās sanāksmes-diskusijas darbības norises dokumentācija (dalībnieku reģistrs, protokols, sanāksmes-diskusijas darba kārtības materiāli) un tās ietvaros izstrādāto priekšlikumu „Via Hanseatica” tūrisma maršruta nākotnes sadarbības modelim apkopojums (latviešu un angļu valodās, elektroniski un papīra formātā – šīs tehniskās specifikācijas 4.1.2. un 4.2.1.punkts) - **ne vēlāk kā 1 (vienas) kalendārās nedēļas laikā no attiecīgās sanāksmes - diskusijas norises dienas.**

5.6. Jāizstrādā optimālie priekšlikumi „Via Hanseatica” tūrisma maršruta nākotnes sadarbības modelim (latviešu un angļu valodās, elektroniski un papīra formātā – šīs tehniskās specifikācijas 4.3.punkts) - **ne vēlāk kā 3 (trīs) mēnešu laikā no iepirkuma līguma spēkā stāšanās dienas.**

**6. Vispārējās prasības pakalpojuma izpildē:**

6.1. Pretendents apmaksā personāla darbu, kancelejas preču izdevumus, dokumentu pavairošanu, telefona sarunas utml., kā arī Pretendenta eksperta/ekspertu ceļa izdevumus nokļūšanai pakalpojuma īstenošanas vietā Latvijas un Igaunijas teritorijā.

6.2. Uzsākot iepirkuma priekšmeta izpildi, pretendentam jāiepazīstas ar Projekta mājas lapā internetā ([www.viahanseatica.info](http://www.viahanseatica.info)) publicēto informāciju. Papildu informācija par Projektu pieejama pēc pieprasījuma no Vidzemes plānošanas reģiona kontaktpersonas, Projekta „Via Hanseatica” koordinatores Dagnijas Ūdres, mobilais tel. 29219477, e-pasts: dagnija.udre@vidzeme.lv

6.3. Pirms nodevumu gala redakcijas iesniegšanas pretendents elektroniski saskaņo ar Vidzemes plānošanas reģionu nodevumu projektus.

6.4. Pretendentam nodevumu izstrādē ir saistoši Vidzemes plānošanas reģiona priekšlikumi nodevumu sagatavošanai un precizēšanai. Vidzemes plānošanas reģionam ir tiesības nepieciešamības gadījumā pieprasīt nodevumu precizēšanu / papildināšanu.

6.5. Nodevumu noformējumā pretendents ievēro Igaunijas-Latvijas-Krievijas pārrobežu sadarbības programmas Eiropas Kaimiņattiecību un partnerības instruments 2007. -2013. gadam vizuālās identitātes prasības, kas pieejamas interneta vietnē: <http://www.estlatrus.eu/eng/programme/publications_amp_logo/guidelines_>

**2.pielikums**

2014. gada 27. jūnija Līgumam Nr. 2.1-19/157

**Vidzemes Augstskolas aģentūras „Sociālo, ekonomisko un humanitāro pētījumu institūts”**

**piedāvājums**

**IepirkumĀ**

**„Ekspertu pakalpojumi „Via Hanseatica” tūrisma maršruta nākotnes sadarbības modeļa izstrādei”**

Iepirkuma identifikācijas Nr.: VPR/2014/20/Hanseatica